### | | | | --- | --- | | | | | --- | | **Teknik- og Miljøudvalget** 4. april 2019 Sagsnr. 710-2015-12955 Dok.nr. 710-2019-23222 Sagsbehandler DPLVSO | | 23.                 Projektforslag fra [adresse] for konvertering af [adresse] og Norring til fjernvarmeforsyning - Åbent

###

|  |  |
| --- | --- |
| Tidl. politisk behandling | TM-U 5.4.18, pkt.32, TM-U 8.11.18, pkt. 83 |
| Forventet sagsgang | TM-U |
| Lovgrundlag | Lov om varmeforsyning. Bekendtgørelse om godkendelse af projekter for kollektive varmeforsyningsanlæg |

###

**SAGENS INDHOLD**

Teknik- og Miljøudvalget skal i denne sag tage stilling til
et projektforslag fra [adresse] om fjernvarmeforsyning af både eksisterende
og ny bebyggelse i [adresse] og Norring.

Med godkendelse af projektforslaget ændres
områdeafgrænsningen, så den del af projektområdet, der i dag er godkendt som
HMN [adresse] forsyningsområde, overgår til [adresse], der vil få
forsyningspligt i hele projektområdet.

**Baggrund**

[adresse] indsendte i september 2018 et projektforslag,
som var udarbejdet på kommunens foranledning i henhold til Teknik- og
Miljøudvalgets beslutning 5. april 2018. Udvalget principgodkendte
projektforslaget på møde 8. november 2018 og besluttede samtidig, at det
tilhørende tilslutningsprojekt skulle sendes i fire ugers høring ved de berørte
borgere i [adresse] og Norring.

[adresse] trak imidlertid projektforslaget tilbage
i januar 2019 efter en ændring af varmeforsyningsloven, der medfører, at det
ikke længere er muligt at indføre tilslutningspligt i nye fjernvarmeområder.
[adresse] har efterfølgende indsendt vedlagte projektforslag, der
omfatter det oprindelige projektområde, men som tager udgangspunkt i en
forespørgsel hos de involverede husstande om deres interesse for frivillig
tilslutning til fjernvarme.

**Projektområdet**

I projektområdet, der omfatter 133 eksisterende ejendomme,
foregår opvarmningen i dag ved naturgasfyr eller ved hjælp af individuelle
anlæg som oliefyr, elvarme, varmepumper og fastbrændselsfyr. I varmegrundlaget
er også medregnet fem nye boligområder, hvoraf dog kun to er lokalplanlagt.
[adresse] har derfor også lavet følsomhedsberegninger for selskabs-
og samfundsøkonomien, såfremt de resterende boligområder ikke etableres.

Ved etablering af ledningsnet i [adresse] og Norring lægges
også en ledning til [adresse] eksisterende blokvarmecentral i
Foldby. Når og hvis fjernvarmeforsyningen udbredes til Foldby, kan blokvarmecentralen
nedlægges og forbrugerne, der er i dag er tilsluttet denne, vil i stedet kunne modtage
varme fra værket i Hinnerup.

**Tilslutningspligt i eksisterende lokalplanområder**

En del af projektområdet er omfattet af seks eksisterende
lokalplaner, der alle indeholder bestemmelser om tilslutningspligt til
kollektiv varmeforsyning for al ny bebyggelse. Her vil tilslutningspligten
fortsat være gældende på trods af den ændrede varmeforsyningslov.

**Tidsplan**

Forudsat, at projektforslaget godkendes i starten af 2019,
kan [adresse] etablere forsyningsledningerne inden fyringssæsonen samme
år. For at sikre, at flest muligt potentielle forbrugere tilslutter sig
fjernvarme hurtigst muligt, vil [adresse] give rabat på
tilslutningsprisen under anlægsfasen.

**VURDERING**

På baggrund af oplysningerne i vedlagte projektforslag
vurderer Teknik og Kultur, at projektet som helhed er både samfundsøkonomisk og
miljømæssigt fordelagtigt.

Projektforslagets beregninger viser, at der, over 20 år, er
et samfundsøkonomisk overskud på knap 3,5 mio. kr. ved valg af fjernvarme i
forhold til naturgasfyr og individuelle varmeforsyningsanlæg i området.

Projektet indebærer en investering for Hinnerup Fjernvarme
på knap 11,7 mio. kr. og vil, efter 20 år, bidrage med et selskabsøkonomisk
overskud til [adresse] på knap 6 mio. kr.

Hvis der kun etableres fjernvarme til to af de fem nye
boligområder i [adresse] og Norring, reduceres det samfundsøkonomiske overskud
til knap 1,9 mio. kr., mens det selskabsøkonomiske overskud til Hinnerup
Fjernvarme reduceres til 4,9 mio. kr., begge set over 20 år.

Brugerøkonomiske beregninger viser, at den samlede årlige
varmeudgift inkl. låneydelser vil være ca. 560 kr. lavere ved installation af
fjernvarme i forhold til de eksisterende naturgaskedler og ca. 4.400 kr. lavere
end en luft-vand varmepumpe. Ved nybyggeri vil udgiften til fjernvarme kun være
ca. 400 kr. lavere end til en individuel varmepumpe, men
fjernvarmeinstallationen vil være stort set vedligeholdelsesfri og vil derfor
sjældent give anledning til store uforudsete udgifter.

Energi- og miljømæssige beregninger viser, at CO2-udledningen
fra varmeforsyningen af [adresse] og Norring vil blive reduceret med ca. 94 %,
hvis projektet gennemføres.

Teknik og Kultur vurderer, at hvis projektforslaget ikke
godkendes, vil det være nødvendigt at tage varmeforsyningen af de nye
udstykninger i [adresse] og Norring op til fornyet overvejelse, idet det ikke
vurderes hensigtsmæssigt med fortsat udbygning af fjernvarmen ved hjælp af
mindre flisfyrede blokvarmecentraler.

**ØKONOMI**

Til projektet forventer Hinnerup Fjernvarme i første omgang at
søge Favrskov Kommune om kommunegaranti for optagelse af lån i Kommunekredit på
godt 7,6 mio. kr., hvoraf der skal betales stiftelsesprovision til kommunen.
Der vil blive fremsendt særskilt ansøgning om kommunegaranti til behandling i
Byrådet.

Tilslutning af Favrskov Kommunes skole, børnehave og
fritidsklub i [adresse] medfører en samlet investering for kommunen på ca.
670.00 kr. Ved at skifte til fjernvarmeforsyning opnår kommunen en anslået
årlig besparelse på godt 62.000 kr., svarende til en simpel tilbagebetalingstid
på ca. 11 år.

**INDDRAGELSE**

[adresse] afholdte, i samarbejde med Hinnerup
Fjernvarme, et borgermøde i [adresse] 4. december 2018, hvor der bl.a. blev
orienteret om varmeprojektet og om muligt bortfald af tilslutningspligten.

Til brug for Hinnerup Fjernvarmes efterfølgende revision af
projektforslaget, har forvaltningen i januar 2019 kontaktet alle forbrugere i
projektområdet for at undersøge interessen for frivillig tilslutning til
fjernvarme. Opgørelsen fremgår af side 6 og bilag 6 i projektforslaget.

Projektforslaget har været sendt i høring ved HMN GasNet.
På baggrund af en dialog mellem parterne om projektforslagets
samfundsøkonomiske beregninger, har ansøger efterfølgende fremsendt en revideret
beregning, der viser et øget samfundsøkonomisk overskud for projektet på 3,8
mio. kr. HMN GasNet har derefter meddelt i vedlagte høringssvar, at de ikke vil
gøre indsigelse imod en godkendelse af projektforslaget.

**INDSTILLING**

Direktøren for Teknik og Kultur indstiller til Teknik- og
Miljøudvalget:

1.    At ”Projektforslag
for fjernvarmeforsyning af [adresse] og Norring” godkendes.

**BESLUTNING**

**Bilag**

|  |  |
| --- | --- |
| Projektforslag Korsholm og Norring, februar 2019 | 710-2019-47774 |
| Høringssvar fra HMN GasNet I/S | 710-2019-47750 |